stanford-oval/wikipedia huggingface dataset:
Connecticutin yliopisto

| Connecticutin yliopisto> University of Connecticut |
| --- | --- |
  

Perustettu:  1881
Tyyppi:  julkinen
Säätiön varat:  329 milj. dollaria
Opiskelijoita:  22 301
Jatko-opiskelijoita:  7 955
Sijainti:  Mansfield, CT   Yhdysvallat
Sivusto:  uconn.edu
Connecticutin yliopisto on yksityinen yliopisto Mansfieldissä, Connecticutin osavaltiossa Yhdysvalloissa. Yliopisto on perustettu vuonna 1881, ja vuonna 2012 siellä opiskeli yli 30 000 opiskelijaa.
Maailman viidensadan huippuyliopiston Shanghai-yliopistovertailussa Connecticutin yliopisto saavutti vuonna 2014 sijaluvun 301–400.
Monesti lyhenteellä ”UConn” tunnettua yliopistoa edustavat NCAA:n alaisessa yliopistourheilussa Connecticut Huskiesin nimellä kulkevat joukkueet.
Aiheesta muualla

Kuvia tai muita tiedostoja aiheesta Connecticutin yliopisto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Connecticut Whale (NWHL)

| Connecticut Whale (NWHL) |
| --- | --- |
Perustettu:  2015
Kaupunki:  Stamford, Connecticut
Kotiareena:  Chelsea Piers Connecticut
Sarja:  NWHL
Värit:  vihreä, sininen, valkoinen
Infobox OKVirheellinen NIMI-arvo: 
Connecticut Whale on yhdysvaltalainen jääkiekkoseura, joka pelaa National Women's Hockey Leaguessa eli Naisten NHL:ssa. Seura perustettiin vuonna 2015. Suomalainen Meeri Räisänen on yksi joukkueen kolmesta maalivahdista. Hän on myös ensimmäinen suomalaispelaaja NWHL:ssa.
Vuosina 2010–2013 pelasi samanniminen AHL-joukkue, joka nyttemmin tunnetaan nimellä Hartford Wolf Pack.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.hockeydb.com/stte/connecticut-whale-11978.html
https://www.eliteprospects.com/team/19356/connecticut-whale
Damaskiteräs

Damaskiteräksinen puukonterä.
Damaskiteräs on juovikas teräslaji, joka kehitettiin Lähi-idässä miekkojen ja veitsien valmistamiseen. Damaskiteräksen nimi johtuu syyrialaisesta Damaskoksen kaupungista.
Damaskiteräs valmistetaan damaskoimalla (ransk. damasquiner, engl. to damash) eli teräs tai rauta tehdään pinnaltaan juomuiseksi ja juovikkaaksi. Menettelytapa on saanut nimensä Damaskosksen kaupungin mukaan. Siellä sitä käytettiin kuuluisien Damaskon-miekkojen valmistuksessa. Euroopassa jäljitellään menettelytapaa siten, että keitetään (eli ajohitsataan) yhteen hienoja teräs- ja rautalankoja, jotka ruuvipuristimessa väännetään kierteelle, katkotaan neljään tai useampaan osaan ja keitetään uudelleen yhteen. Käsittely toistetaan useaan kertaan. Niin sanottua mosaiikkidamaskia valmistettaessa paloitellaan edellä mainitut kierteet vieläkin pienemmiksi, keitetään yhteen ja taotaan.
Damaskoinniksi on myös ruvettu nimittämään sitä menettelyä, että juovikkaat kuviot eli damaski valmistetaan teräkselle siten, että sille sivellään ohut vahakerros, johon piirretyt damaskikuviot syövytetään hapoilla teräksen pintaan. Prechtin mukaan damaskoidaan taasen rautaa platinalla siten, että ohuiden teräs- tai rautalevyjen ympäri kierretään platinalankaa, levyt asetetaan päällekkäin ja kiedotaan yhteen platinalankaa vahvemmalla teräslangalla, mutta niin tiheään, että teräslanka tekee yhtenäisen pinnan. Täten saatu tukku keitetään yhteen ja muotoillaan kulloinkin kyseessä olevaksi esineeksi. Esineen sinistetyllä tai ruskeutetulla pinnalla esiintyy tällöin valkea platinadamaski.
Damaskointi

Esimerkki damaskoinnista kilven hopeisessa kentässä
Damaskointi eli kentänkoristelu on heraldiikassa käytetty taiteellinen keino kuvioida vaakunakilven tyhjät kentät koristeaiheilla. Damaskointi tehdään samalla värillä kuin kilven kenttä, mutta sävyltään joko tummemmalla tai vaaleammalla. Se voi olla luonteeltaan joko geometrista tai esimerkiksi kasviaiheista.
Damaskointia käytettiin usein keskiajan ja renessanssin vaakunataiteessa. Myös vaakunan kypärä on voitu damaskoida, ja nimitys onkin alun perin peräisin damaskiteräksen ulkoasusta. Damaskointia ei mainita vaakunaselityksessä, vaan se kuuluu taiteilijan vapauteen. Se on tehtävä niin, ettei sitä voi sekoittaa skraffeeraukseen.
Connecticut (joki)

| Connecticut |
| --- | --- |

Maat:   Yhdysvallat
Pituus:  655 km
Valuma-alue:  28 710 km²

Connecticut on 655 kilometriä pitkä joki Yhdysvalloissa ja se on Uuden-Englannin pisin joki. Joki virtaa aluksi New Hampshiren läpi ja sitten New Hampshiren ja Vermontin rajalla 383 kilometriä muodostaen osavaltioiden välisen rajan. Tämän jälkeen joki virtaa Massachusettsin ja Connecticutin osavaltioiden läpi laskien lopulta Long Islandin salmeen.
Connecticut-joella on 23 alkulähdettä ja sen kokonaisvaluma-alue on 28 710 neliökilometriä.
Connecticut-joki on yksi tehokkaimmin vesivoiman tuotantoon valjastetuista joista Yhdysvalloissa. Vuoden 1936 tuhoisten tulvien jälkeen Yhdysvaltojen valtio rakennutti jokeen 20 patoa.
Joen nimi Connecticut tulee mohikaanien pitkää jokea tarkoittavasta sanasta.
Aiheesta muualla

Kuvia tai muita tiedostoja aiheesta Connecticut (joki) Wikimedia Commonsissa
Dollu Kunitha

Dollu Kunitha on Dodava-kansan rituaalinen rumputanssi Intian Karnatakan osavaltiosta. Tanssijat ovat miehiä, joiden kaulassa roikkuvat värikkäin kankain koristellut rummut. Tanssiin kuuluu kepeät ja nopeat jalkaliikkeet, sekä laulut joihin yleensä liittyy uskonnollista tai taisteluhenkeä.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.culturalindia.net/indian-dance/folk-dances/south-west-india.html
Children of Bodomin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 10 |  |
| ↙Livealbumit | 2 |  |
| ↙Kokoelmat | 2 |  |
| ↙EP:t | 2 |  |
| ↙Singlet | 16 |  |
| ↙Videot | 1 |  |
| ↙Musiikkivideot | 19 |  |
Children of Bodom (lyh. CoB, C.O.B.) oli suomalainen vuonna 1993 Espoossa perustettu melodista metallimusiikkia soittava yhtye.
Studioalbumit

Something Wild (Spinefarm Records,  1997)
Hatebreeder (Spinefarm Records,  1999)
Follow the Reaper (Spinefarm Records,  2000)
Hate Crew Deathroll (Spinefarm Records,  2003)
Are You Dead Yet? (Spinefarm Records,  2005)
Blooddrunk (Spinefarm Records,  2008)
Relentless Reckless Forever (Universal Music,  2011)
Halo of Blood (Nuclear Blast,  2013)
I Worship Chaos (Nuclear Blast,  2015)
Hexed (Nuclear Blast,  2019)
Livealbumit

Tokyo Warhearts (Spinefarm Records,  1999)
Chaos Ridden Years – Stockholm Knockout Live (Spinefarm Records,  2006)
A Chapter Called Children of Bodom – The Final Show in Helsinki Ice Hall 2019 (2023)
Kokoelmat

Bestbreeder (vain Japanissa, 2003)
Holiday At Lake Bodom (15 Years Of Wasted Youth) (Spinefarm Records,  2012)
Cover-albumit

Skeletons in the Closet (Spinefarm Records,  2009)
DVD:t

Trashed, Lost & Strungout (2004)
In Your Face (2005)
Chaos Ridden Years – Stockholm Knockout Live (Spinefarm Records,  2006)
Musiikkivideot

"Deadnight Warrior" (1998)
"Downfall" (1999)
"Everytime I Die" (2000)
"Needled 24/7" (2003)
"Sixpounder" (2003)
"Trashed, Lost & Strungout" (2004)
"In Your Face" (2005)
"Are You Dead Yet?" (2006)
"Blooddrunk" (2008)
"Hellhounds on My Trail" (2008)
"Smile Pretty for the Devil" (2008)
"Lookin' Out My Back Door" (2009)
"Was It Worth It?" (2011)
"Roundtrip To Hell And Back" (2011)
"Shovel Knockout" (2012)
"Transference" (2013)
"Morrigan" (2015)
"Under Grass and Clover" (2018)
"Platitudes and Barren Words" (2019)
Demot

Implosion of Heaven (1994)
Ubiguitous Absence of Remission (1995)
Shining (1996)
Kaikki demot julkaistiin yhtyeen nimen ollessa vielä IneartheD.
EP:t

Trashed, Lost & Strungout (2004)
Hellhounds on My Trail (2008)
Singlet

The Carpenter (1997,  split-single Nightwishin ja Thy Serpentin kanssa)
Children of Bodom (1998,  split-single Cryhavocin ja Wizzardin kanssa)
Downfall (1999)
"Downfall"
"No Commands" (Stone-cover)
Hate Me! (2000)
"Hate Me!"
"Hellion" (W.A.S.P.-cover)
You're Better Off Dead! (2002)
"You're Better Off Dead!"
"Somebody Put Something in My Drink" (Ramones-cover)
Needled 24/7 (2004)
"Needled 24/7"
"Silent Scream" (Slayer-cover)
In Your Face (2005)
"In Your Face"
"Oops!... I Did It Again" (Britney Spears -cover)
"In Your Face" (censored radio version)
Blooddrunk (2008)
"Blooddrunk"
"Lookin' Out My Back Door" (CCR-cover)
Smile Pretty for the Devil (2008)
"Smile Pretty for the Devil"
"Talk Dirty to Me" (Poison-cover)
Was It Worth It? (2011)
"Was It Worth It?"
"Angels Don't Kill" (live)
Roundtrip to Hell and Back (2011)
"Roundtrip to Hell and Back"
"Party All the Time" (Eddie Murphy -cover)
Concavenator

| Concavenator |
| --- | --- |

 Varhaisliitukausi 130 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  Liskonlantioiset Saurischia
Alalahko::  Teropodit Theropoda
Osalahko::  †Carnosauria
Yläheimo::  †Allosauroidea
Heimo::  †Carcharodontosauridae
Suku::  †Concavenator  Ortega, Escaso & Sanz, 2010
Laji::  corcovatus
Kaksiosainen nimi
 † Concavenator corcovatus  Ortega, Escaso & Sanz, 2010 
Katso myös
   Concavenator Wikispeciesissä   Concavenator Commonsissa 
Infobox OKNimi-testi OK: 
Concavenator oli varhaisliitukaudella Espanjassa elänyt petodinosaurusten suku. Sukuun luetetaan yksi laji, C. corcovatus ("Cuencan kyttyräselkäinen saalistaja").
Ulkonäkö

Concavenator oli 6 metriä pitkä, keskikokoisen teropodin kokoinen. Sen luuranko osoittaa todisteita höyhenistä, mikä tarkoittaa, että höyhenpeitteisiä karnosaureja oli ollut aiemmin kuin mitä tutkijat ovat uskoneet, jotkut tosin kiistävät tämän. Concavenatorin erikoisin piirre oli kuitenkin sen selässä ollut kyttyrä. Salaperäinen selkärankaan kiinnittynyt kyttyrä on tutkijoille arvoitus. Se saattoi toimia esimerkiksi lämmönsäätimenä tai rasvavarastona.
Fossiili

Concavenator tunnetaan yhdestä hyvin säilyneestä fossiilista Espanjan Cuencasta, ja sen uskotaan eläneen varhaisella liitukaudella 130 - 125 miljoonaa vuotta sitten. Fossiilin löysivät  paleontologit José Luis Sanz, Francisco Ortega sekä Fernando Escaso vuonna 2010. Concavenator osoittaa myös että Carcharodontosauridae- heimon lajeja eli myös pohjoisella pallonpuoliskolla. Kaikki aikaisemmat löydöt ovat olleet Etelä-Amerikasta ja Afrikasta.
Dolly Martin

Dolly Martin, o.s. Read (s. 13. syyskuuta 1944) on brittiläinen malli ja näyttelijä. Hän oli pääosan esittäjänä elokuvassa Beyond the Valley of the Dolls (1970).
Martin ryhtyi näyttelijäksi myöhäisessä teini-iässään. Hänet valittiin toukokuussa 1966 Playboyn Playmate of the Monthiksi.
Martin oli naimisissa koomikko Dick Martinin kanssa, kunnes tämä kuoli toukokuussa 2008.
Aiheesta muualla

Dolly Martin Internet Movie Databasessa. (englanniksi)
Cunel

| Cunel |
| --- | --- |
 Kirkko
 vaakuna
 Cunel
 Koordinaatit: 49°20′12″N, 5°07′02″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Pinta-ala:  
 – Kokonaispinta-ala:  4,69 km²
Väkiluku (2017):  14
Aikavyöhyke:  UTC+1
Postinumero:  55110
Suuntanumero(t):  55140
Infobox OKVirheellinen NIMI-arvo: 
Cunel on kunta Koillis-Ranskassa Meusen departementissa Grand Estin alueella. Kunnassa asui 14 asukasta vuonna 2017 ja sen pinta-ala on 4,69 neliökilometriä.
Cunelin väkiluku on pienentynyt kahdella asukkaalla vuodesta 2007, jolloin kunnassa asui 16 asukasta. Vuonna 2012 kunnan väkiluku oli 14, eli siellä asui saman verran asukkaita kuin vuoden 2017 väestönlaskennassa.
Aiheesta muualla

Kuvia tai muita tiedostoja aiheesta Cunel Wikimedia Commonsissa
Cundinamarca

Departementti Kolumbian kartalla.
Cundinamarca on yksi Kolumbian 32 departementista. Se sijaitsee pääkaupunki Bogotán ympärillä. Bogotá on departementin pääkaupunki, vaikkakaan kaupunki ei ole osa departementtia. Vuonna 2011 departementissa oli 2 517 200 asukasta.
Cundinamarcassa on hedelmällinen maaperä ja ilmastotyypit vaihtelevat alueen eri osissa. Departementti on Kolumbian tärkeimpiä maanviljelyalueita. Alueen maatalous painottuu erityisesti kukkien tuotantoon.
Aiheesta muualla

Kuvia tai muita tiedostoja aiheesta Cundinamarca Wikimedia Commonsissa
Einar Ossian Schauman

Einar Ossian Schauman (4. helmikuuta 1874 Helsinki – 9. elokuuta 1939 Helsinki) oli suomalainen juristi ja valtiopäivämies.
Schaumanin vanhemmat olivat yliopistonsihteeri, hovineuvos Fredrik Maximilian Schauman ja Alexandra Gustava Sneckenström. Hänen puolisonsa oli vuodesta 1899 Helmi Boman. Schauman tuli ylioppilaaksi 1892 ja suoritti oikeustutkinnon 1897, varatuomarin arvon hän sai 1900. Schauman oli senaatin oikeusosaston virkamies vuodesta 1902, kanslisti vuodesta 1906, protokollasihteeri vuodesta 1912 ja esittelijäsihteeri vuodesta 1917. Korkeimman oikeuden vanhempi oikeussihteeri hän oli 1918–1932 ja kansliapäällikkö 1932–1939. Schauman edusti sukuaan aatelissäädyssä valtiopäivillä 1904–1905 ja 1905–1906. Hän osallistui aateliston kokouksiin vuosina 1919 ja 1922.
Einar Pontán

Jonas Frans Einar Pontán (s. 11. tammikuuta 1884 Helsinki – 23. helmikuuta 1960 Helsinki) oli suomenruotsalainen pedagogi, klassisten kielten opettaja ja ruotsalaisuusaatteen kannattaja.
Suomen itsenäistymisen aikoina 1917–1918 Pontán toimi Östsvensk Tidskriftin piirissä, johon kuulivat myös muiden muassa Hugo Ekhammar, Arvid Mörne, Bertel Appelberg ja Gabriel Nikander. Lehti edusti niin kutsuttua itäruotsalaista aatetta, jonka tavoitteena oli Suomen ruotsinkielisten seutujen pitäminen yksikielisinä.
Pontán toimi opettajana Helsingin kouluissa, eritoten Svenska normallyceumissa, jossa hän opetti latinaa ja kreikkaa 1914–1951. Hän kuului Svenska folkskolans vännerin toimikuntaan, ja oli järjestön sihteeri 1919–1925 ja puheenjohtaja 1945–1958.
Pontán oli vuonna 1918 Suomenlinnan vankileirin II piirin johtajana.
Pontán oli monitaitoinen suomenruotsalainen kulttuurihenkilö, ja laati historiikin Svenska folkskolans vänners 75-års historik (1957) ja bibliografian Svenska folkskolans vänners publikationer 1882–1957 (1959). Hänen vuonna 1938 esittämänsä idea antoi alkusysäyksen Suomen Rooman-instituutin perustamiselle ja hän toimi instituutin säätiön johtokunnassa 1938–1960.
Dolly (perävaunu)

Dolly.
Dolly on rekisteröitävä yksi- tai kaksiakselinen apuvaunu, joka on varustettu vetopöydällä. Tämän apuvaunun ja puoliperävaunun yhdistämisen jälkeen saadaan kuorma-autoon miltei samanlainen perävaunu kuin varsinainen perävaunu. Dollyssa pitää olla jarrut ja takavalot ja se on katsastettava vuosittain.
Suomessa haetaan satamista Manner-Euroopasta saapuneet puoliperävaunut usein myös dollyn avulla puoliperävaunun vetoauton asemesta. Tähän on syynä Suomen Manner-Eurooppaa vapaammat pituussäännökset. Dolly kytketään normaalisti vetokytkimellä varustettuun kuorma-autoon. Vetokytkimen tulee olla hyväksytty dollyn vetoon, koska dollyn aisa on kiinteä, toisin kuin varsinaisen perävaunun aisa, joka on helakiinnitteinen.
Henkilöautodolly

Dolly voi olla myös henkilöauton vetokoukkuun kytkettävä 1- tai 2-akselinen toisen ajoneuvon hinaamiseen tarkoitettu laite. Yleensä siinä on irrotettavat ajorampit. Hinattaessa dollylla hinattavan ajoneuvon etupyörät tai takapyörät ajetaan dollylle ja auto sidotaan kiinni siihen. Toinen akseli autosta tulee hinauksessa dollyn kantaessa toisen. Suomessa nopeusrajoitus on 60 km/h eikä dollyä tarvitse rekisteröidä.[lähde? ]
Dollyn hinaaminen henkilöautolla on kielletty 06/2020 alkaen.
Connor McMichael

| Connor McMichael |
| --- | --- |

Henkilötiedot
Syntynyt: 15. tammikuuta 2001 (ikä 23) Ajax, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  180 cm
Paino:  84 kg
Seura
Seura:  Washington Capitals
Sarja:  NHL
Pelinumero:  24
Pelaajaura
Pääsarjaura:  2021–
NHL-varaus:  25. varaus, 2019 Washington Capitals
| Mitalit> Maa:   Kanada.Alle 20-v. MM-kilpailut | Mitalit> Maa:   Kanada.Alle 20-v. MM-kilpailut | Mitalit> Maa:   Kanada.Alle 20-v. MM-kilpailut | Maa:   Kanada> Alle 20-v. MM-kilpailut |
| --- | --- | --- | --- |
|  Kultaa | Tšekki 2020 | jääkiekko |  |
Connor McMichael (s. 15. tammikuuta 2001 Ajax, Ontario, Kanada) on kanadalainen jääkiekkoilija, pelipaikaltaan keskushyökkääjä. McMichael edustaa NHL-seura Washington Capitalsia.
Heinäkuussa 2024 McMichael solmi Capitalsin kanssa kaksivuotisen ja yhteensä 4,2 miljoonan dollarin arvoisen jatkosopimuksen.
Ehrenskiöld

Ehrenskiöld, Ehrensköld on sukunimi ja laivannimi:
Erik Nilsson Ehrenskiöld, (1634–1684), ruotsalainen virkamies
Johan Eriksson Ehrenskiöld (s. n. 1670, k. 1718), ruotsalainen sotilas
Nils Ehrenskiöld, (1674–1728), ruotsalainen amiraali suuressa Pohjan sodassa
Laiva

Ehrensköld-luokka, ruotsalainen sotalaivaluokka
HMS Ehrensköld, Ruotsin laivaston alus
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ehrenskiöld”, voi hakea sivunnimihaulla, laajalla sivunnimihaulla tai tekstihaulla.
Einar Pyykkö

Einar Pyykkö (24. elokuuta 1910 Muolaa – 10. elokuuta 1979 Järvenpää) oli juristi ja kaupunkineuvos, joka toimi Järvenpään kauppalan- ja kaupunginjohtajana yhteensä yli kolmekymmentä vuotta.
Einar Pyykön vanhemmat olivat maanviljelijä Jooseppi Pyykkö ja Maria Leino ja puoliso vuodesta 1939 Tytti Helpi Orasmaa. Pyykkö tuli ylioppilaaksi 1932 ja suoritti ylemmän oikeustutkinnon 1939, varatuomarin arvon hän sai 1948. Pyykkö toimi Viipurin apulais- ja sosiaalisihteerinä  1939–1944, Karjalan Liiton lakimiehenä ja sihteerinä 1944–1946, toiminnanjohtajana 1946–1951 ja hallituksen jäsenenä 1952–1969. Järvenpään kauppalanjohtaja ja myöhemmin kaupunginjohtaja Pyykkö oli 1951–1973. Hän sai kaupunkineuvoksen arvon vuonna 1973.
Damaskoksen maakunta

| Damaskoksen maakunta |
| --- | --- |

 Sijainti
Valtio:  Syyria
Hallinto:  
 – hallinnollinen keskus:  Damaskos
Pinta-ala:  105 km²
Väkiluku (2011)  (ennen sisällissotaa):  1,754 milj.
Lyhenteet:  
 – ISO 3166:  SY-DI
Damaskoksen maakunta (arab. مُحافظة دمشق‎‎, Muḥāfaẓat Dimashq) on yksi Syyrian neljästätoista maakunnasta.  Maakunnan pinta-ala on vain 105 km². Vuonna 2011, ennen sisällissotaa, sen väkiluvuksi arvioitiin 1,75 miljoonaa. Maakunnan pääkaupunki on Damaskos.
Aiheestam muualla

Kuvia tai muita tiedostoja aiheesta Damaskoksen maakunta Wikimedia Commonsissa
Syyrian maakunnat
Aleppo
As-Suwayda
Damaskos
Dar'a
Dayr az-Zawr
Hama
Hasaka
Homs
Idlib
Latakia
Qunaytra
Raqqa
Rif Dimašq
Tartus
Do Nebokraju Žyttja...

| Do Nebokraju Žyttja> .. Kroda |
| --- | --- | --- |

Studioalbumin tiedot
 Äänitetty : 2004-2005
 Julkaistu: 2005
 Tuottaja(t): Kroda
 Tyylilaji: black metal
 Kesto: 54.33
 Levy-yhtiö: Hammermark Art
Krodan muut julkaisut
| Poplatš meni, ritško... 2004 | Do Nebokraju Žyttja... 2005 | Poh’oron Sontsja 2007 |
Do Nebokraju Žyttja... (ukr. До Небокраю Життя..., engl. Towards the Firmaments Verge of Life...) on ukrainalaisen black metal -yhtyeen Krodan toinen studioalbumi. Levy-yhtiö Hammermark Art julkaisi sen vuonna 2005 C-kasetilla ja CD-levyllä.
Levyn musiikki yhdistelee Krodalle tuttuun tyyliin ukrainalaista kansanmusiikkia ja black metalia, sanoitukset käsittelevät luontoa ja vanhoja uskomuksia.
Kappalelista

Тризна (engl. Trizna) (1:25)
Долі Шляхи (engl. Pathways of Fate) (7:24)
Вітер з Гір (Весна Йде) (engl. Wind from the Mountains (Spring is Coming)) (7:05)
З-за Обрію (engl. From Behind the Horizon) (6:16)
Пам'ять у Крові (engl. A Memory in Blood) (6:51)
Як Сталь Співала у Пожарах... (engl. How Steel was Singing Through the Flames of Fire...) (5:13)
Лють Вовча (Ulfhednar) (engl. Wolfish Rage (Ulfhednar)) (7:04)
Віє Дим... (engl. In the Smoke Breathe...) (6:34)
Гнів (engl. Wrath) (6:20)
Muusikot

Viterzgir
Eisenslav
Aiheesta muualta

Do Nebokraju Žyttja... Discogsissa. (englanniksi)
Albumi Do Nebokraju Žyttja... Encyclopaedia Metallum -sivustolla (englanniksi)
Ehrensvärdin hauta

Ehrensvärdin hautamuistomerkki
Augustin Ehrensvärdin hauta.
Ehrensvärdin hauta on Suomenlinnan perustajan Augustin Ehrensvärdin viimeinen leposija ja hautamuistomerkki Suomenlinnan Susisaaren Linnanpihalla. Ehrensvärd haudattiin linnanpihalle vuonna 1783, mutta muistomerkki sai nykyisen asunsa vasta vuoden 1805 tienoilla.
Ehrensvärdin kuoltua vuonna 1772 kuningas Kustaa III määräsi, että tämä on haudattava Viaporin linnanpihalle luomansa linnoituksen sydämeen. Hautaholvin rakennustyöt veivät yksitoista vuotta, jona aikana Ehrensvärd lepäsi tilapäishaudassa Ulrika Eleonoran kirkon hautausmaalla Helsingissä. Ehrensvärdin arkku siirrettiin Suomenlinnaan ja laskettiin linnanpihan hautaholviin 5. heinäkuuta 1783 juhlallisessa tilaisuudessa kuninkaan läsnä ollessa.
Muistomerkki

Kustaa III luonnosteli omakätisesti Ehrensvärdin hautamuistomerkin. Luonnoksen viimeisteli Ehrensvärdin poika Carl August Ehrensvärd ja sen toteutti Ruotsin kuuluisin kuvanveistäjä Johan Tobias Sergel. Muistomerkin pronssikoristeisiin käytetty metalli sulatettiin Ruotsinsalmen toisessa meritaistelussa 1790 saaliiksi saaduista venäläisistä kanuunoista. Lopullisesti muistomerkki valmistui vasta vuoden 1805 tienoilla.
Ehrensvärdin hautamuistomerkin jalusta on tehty graniitista. Muistomerkki koostuu pitkästä, suorakaiteen muotoisesta graniittipaadesta, jonka molemmissa päissä on pronssista valettu laivankeula. Paaden päällä lepäävät niin ikään pronssista valetut kilpi, miekka, kypärä ja serafiimiritarikunnan ketju. Muistomerkin etelä- ja pohjoissivuilla on kaiverretut muistokirjoitukset:
»Här Hvilar Grefve Augustin Ehrensvärd FältMarskalk Riddare och Kommendeur af Kgl Mjits Orden Omgifven af Sina verk Sveaborgs fästning Armeens Flotta. (Suom. Tässä lepää Kreivi Augustin Ehrensvärd, sotamarsalkka Ritari ja Kuninkaallisen majesteetin ritarikunnan komentaja työnsä keskellä. Viaporin linnoitus - Armeijan laivasto.)»
Vaikka muistomerkissä ei ole henkilökuvaa, sen klassismi muistuttaa kuitenkin aikansa eurooppalaisten sotasankarien muistomerkkien konventioita.
Dagny Mellgren

| Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Mitalit> Maa:   Norja.Naisten jalkapallo. Olympialaiset  | Maa:   Norja> Naisten jalkapallo. |
| --- | --- | --- | --- |
|  Kultaa | Sydney 2000 | jalkapallo |  |
Dagny Mellgren Haugland (s. 19. kesäkuuta 1978 Ålgård) on norjalainen uransa päättänyt jalkapalloilija, joka pelasi hyökkääjänä. Hän teki kesäolympialaisissa 2000 naisten jalkapalloturnauksen finaalissa 3–2-voittomaalin jatkoajalla Yhdysvaltoja vastaan. Mellgren lopetti uransa joulukuussa 2005.
Cundinamarcanluura

| Cundinamarcanluura |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Luurat Grallariidae
Suku::  Luurat Grallaria
Laji::  kaestneri
Kaksiosainen nimi
 Grallaria kaestneri  Stiles, 1992 

Katso myös
   Cundinamarcanluura Wikispeciesissä   Cundinamarcanluura Commonsissa 
Infobox OKNimi-testi OKIUCN-testi OK: 
Cundinamarcanluura (Grallaria kaestneri) on luurien heimoon kuuluva varpuslintu.
Cundinamarcanluuran pää selkä ja siivet ovat ruskeat. Harmaassa rinnassa on valkoisia viiruja ja vatsa on valkoinen. Lajin elinympäristöä ovat metsät. Cundinamarcanluura syö hyönteisiä.
Levinneisyys

Cundinamarcanluuraa tavataan Kolumbiassa. Lajin levinneisyysalue on hyvin pieni ja tunnettuja esiintymiä on vain kolme. Laji on vähenemässä, ja se on luokiteltu erittäin uhanalaiseksi. Sen populaatioksi arvioidaan 500–1 200 yksilöä. Kantaa uhkaa elinympäristön häviäminen.